SL
20.2.2023
Uradni list Evropske unije
C 63/13
Stranke v postopku v glavni stvari Tožeča stranka: GY Tožene stranke: An Bord Pleanála, The Minister for Housing, Local Government and Heritage, Irlande in The Attorney General
Izrek Predsednik devetega senata je s sklepom z dne 8. decembra 2002 odredil, da se zadeva C-616/12 izbriše iz vpisnika Sodišča.
(1)
Datum vložitve: 23. 9.
2022
Predlog za sprejetje predhodne odločbe, ki ga je vložilo Tribunale Amministrativo Regionale per il Lazio (Italija) 19. oktobra 2022 – Airbnb Ireland UC / Autorità per le Garanzie nelle Comunicazioni (Zadeva C-662/22) (2023/C 63/18) Jezik postopka: italijanščina Predložitveno sodišče Tribunale Amministrativo Regionale per il Lazio
Stranki v postopku v glavni stvari Tožeča stranka: Airbnb Ireland UC Tožena stranka: Autorità per le Garanzie nelle Comunicazioni
Vprašanja za predhodno odločanje 1 Ali Uredba (EU) 2019/1150 (1) nasprotuje nacionalni določbi, ki ponudnikom spletnih posredniških storitev in spletnih iskalnikov zaradi spodbujanja pravičnosti in preglednosti za poslovne uporabnike spletnih posredniških storitev, tudi s sprejemanjem smernic, spodbujanjem uporabe kodeksov ravnanja in zbiranjem ustreznih informacij, nalaga obveznost vpisa v register, kar zajema predložitev ustreznih informacij o organiziranosti teh ponudnikov in plačilo denarnega prispevka, poleg tega pa za neizpolnjevanje te obveznosti določa sankcije?
2 Ali Direktiva (EU) 2015/1535 (2) od držav članic zahteva, da Komisijo uradno obvestijo o ukrepih, ki ponudnikom spletnih posredniških storitev in spletnih iskalnikov nalagajo obveznost vpisa v register, kar zajema predložitev ustreznih informacij o organiziranosti teh ponudnikov in plačilo denarnega prispevka, poleg tega pa za neizpolnjevanje te obveznosti določajo sankcije; in, če je tako, ali navedena direktiva zasebnemu subjektu omogoča, da nasprotuje temu, da bi se zanj uporabljali ukrepi, o katerih Komisija ni bila uradno obveščena?
3 Ali člen 3 Direktive 2000/31/ES (3) nacionalnim organom preprečuje sprejetje določb, ki gospodarskim subjektom s sedežem v drugi evropski državi zaradi spodbujanja pravičnosti in preglednosti za poslovne uporabnike spletnih posredniških storitev, tudi s sprejemanjem smernic, spodbujanjem uporabe kodeksov ravnanja in zbiranjem ustreznih informacij, nalagajo dodatna upravna in denarna bremena, kot je vpis v register, ki zajema predložitev ustreznih informacij o organiziranosti teh subjektov in plačilo denarnega prispevka, poleg tega pa za neizpolnjevanje te obveznosti določajo sankcije?
4 Ali načelo svobode opravljanja storitev iz člena 56 PDEU in člena 16 Direktive 2006/123/ES (4) nacionalnim organom preprečuje sprejetje določb, ki gospodarskim subjektom s sedežem v drugi evropski državi zaradi spodbujanja pravičnosti in preglednosti za poslovne uporabnike spletnih posredniških storitev, tudi s sprejemanjem smernic, spodbujanjem uporabe kodeksov ravnanja in zbiranjem ustreznih informacij, nalagajo dodatna upravna in denarna bremena, kot je vpis v register, ki zajema predložitev ustreznih informacij o organiziranosti teh subjektov in plačilo denarnega prispevka, poleg tega pa za neizpolnjevanje te obveznosti določajo sankcije?